Diari Oficial de la Generalitat Valenciana


Sumari del DOGV 6448, del 28-01-2011 (2011/694)

RESOLUCIÓ de 27 de desembre de 2010, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa per a l'ampliació de la subestació transformadora de 400/220/132/20 kV denominada ST l'Eliana situada en el terme municipal de l'Eliana, província de València, en la part corresponent a la xarxa elèctrica de distribució, s'aprova el projecte tècnic d'execució i es declara, en concret, la seua utilitat pública. Expedient número ATASCT/2010/162/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6448

Data del DOGV
:   28-01-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/694


Data del document
:   27-12-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 27 de desembre de 2010, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa per a l'ampliació de la subestació transformadora de 400/220/132/20 kV denominada ST l'Eliana situada en el terme municipal de l'Eliana, província de València, en la part corresponent a la xarxa elèctrica de distribució, s'aprova el projecte tècnic d'execució i es declara, en concret, la seua utilitat pública. Expedient número ATASCT/2010/162/46. [2011/694]  
Vist l'escrit presentat per Iberdrola Distribución Eléctrica, SAU, domiciliada a l'efecte de notificacions en 46317 València, carrer Menorca, 19, amb data 16 d'abril de 2010, davant del Servici Territorial d'Energia de València, en què sol·licita que se li concedisca autorització administrativa per a l'ampliació de les instal·lacions elèctriques de la subestació transformadora de 400/220/132/20 kV denominada ST l'Eliana, situada en el terme municipal de l'Eliana, província de València, carrer Pobla Llarga, s/n, s'aprove el projecte tècnic d'execució i es declare, en concret, la seua utilitat pública (ATASCT/2010/162/46).  
A l'escrit esmentat, s'adjunta el projecte tècnic de la instal·lació citada, firmat per tècnic competent i visat pel col·legi oficial corresponent amb data 12 de març de 2010.  
Vist que consta en l'expedient una còpia de la resolució emesa, amb data 15 d'abril de 2010, per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, per mitjà de la qual es resol no sotmetre a avaluació d'impacte ambiental el projecte d'ampliació de la subestació transformadora ST l'Eliana, consistent en un nou transformador 132/20 kV i 40 MVA en l'interior del recinte tancat d'esta, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga aplicable.  
Vist que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i s'ha publicat en el Diari Oficial de la Comunitat Valenciana, del dia 1 d'octubre de 2010, en el Butlletí Oficial de la Província de València, de 12 d'octubre de 2010, en el diari Levante. El Mercantil Valenciano, de 6 d'octubre de 2010, i en el tauler d'anuncis de l'Ajuntament de l'Eliana, únic afectat per la instal·lació.  
D'acord amb la documentació que hi ha en l'expedient, no s'han presentat al·legacions a la mencionada sol·licitud dins dels terminis establits reglamentàriament.  
Vist que, d'acord amb el mencionat Decret 88/2005, es va comunicar a l'Ajuntament de l'Eliana la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a fi que en donara la conformitat o s'hi oposara. L'ajuntament esmentat ha respost i ha indicant en l'informe que, atés l'impacte ambiental que el còmput de la subestació té sobre el terme municipal de l'Eliana, estima que s'haurien de realitzar actuacions mediambientals que minoraren el seu efecte.  
Que traslladat este informe a l'empresa sol·licitant, va respondre a este en el sentit que realitzada consulta mediambiental a la Conselleria de Medi Ambient, Aigua, Urbanisme i Habitatge, va ser resolta per esta indicant la no necessitat de sotmetiment de l'esmentada ampliació a declaració d'impacte ambiental per la seua escassa incidència en el medi.  
Vist l'expedient remés pel Servici Territorial d'Energia de València amb data 20 de desembre de 2010.  
Vist que el projecte presentat té entre la seua documentació amb els plànols pertinents a l'escala adequada, està suficientment detallat i conté una relació concreta i individualitzada dels béns i drets afectats.  
Atés que la sol·licitud i documentació adjunta té una definició i concreció de les característiques tècniques que garantixen la major seguretat i millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar i això sense perjuí d'indemnitzar-los adequadament.  
Atés que, d'acord amb la documentació que hi ha en l'expedient, la modificació i adequació sol·licitada s'executarà en terrenys de l'actual emplaçament d'esta subestació transformadora, propietat d'Iberdrola, SA, i no s'amplia la superfície d'esta ni l'afecció a cap element exterior a les actuals instal·lacions existents.  
Atés que, d'acord amb el projecte presentat, la finalitat de la modificació és subministrar energia elèctrica a fi de mantindre el nivell necessari en la qualitat de subministrament, així com poder atendre el creixement de la demanda existent en els mercats, industrial, residencial i terciari amb destí en esta zona geogràfica i els seus voltants.  
Vist que Iberdrola Distribución Eléctrica, SAU, està inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Comerç i Turisme.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Atés que el títol VII de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que la Direcció General d'Energia és competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques corresponents a l'ampliació de la subestació transformadora de 400/220/132/20 kV denominada ST l'Eliana, situada en el carrer Pobla Llarga, s/n, de l'Eliana, província de València, en la part corresponent a la xarxa elèctrica de distribució, i les característiques principals de la qual són:  
L'actual subestació és de tipus convencional, amb un parc d'intempèrie de 400/220/132 kV i cel·les de 20 kV, amb tecnologia en hexafluorur de sofre (SF6) situades en l'interior de l'edifici. La modificació-ampliació que s'ha de fer és la següent:  
- Sistema de 132 kV.  
· Instal·lació d'un nou transformador de potència trifàsic, en bany d'oli (T-8), amb relació de transformació 132/20 kV i de 40 MVA de potència amb regulació de càrrega, que s'ubicarà en la posició de reserva actualment existent en la subestació.  
· La posició de transformador va equipada amb: tres autovàlvules de 145 kV i 10 kA; un interruptor automàtic tripolar; tres transformadors d'intensitat, un per fase; i sis seccionadors unipolars d'adaptament de l'interruptor als dos embarrats de 132 kV (existents).  
- Sistema de 20 kV.  
· Instal·lació d'un nou mòdul de cel·les de 20 kV, que ubicarà cinc noves cel·les: tres de línia; una de transformador; i una de bateria de condensadors i que es troba situat en l'edifici existent.  
· Tots els nous elements instal·lats estan equipats amb aparells de control, mesura, i comandament, amb les seues proteccions corresponents.  
· L'aparellatge que cal instal·lar està format per una reactància trifàsica de presa de terra, en bany d'oli.  
Per a les cel·les de línia, de transformador i de bateria de condensadors s'instal·la un interruptor automàtic; un seccionador de tres posicions; i tres transformadors d'intensitat.  
- El parc d'intempèrie de la subestació disposa d'una xarxa de terres inferiors mallada amb cable subterrani de 236 mm² de secció, a la qual està unit igualment la part que s'amplia i les parts metàl·liques de la instal·lació elèctrica.  
- Instal·lació de servicis auxiliars i d'enllumenat.  
- Pressupost: 522.358 euros.  
Segon  
Aprovar el projecte d'execució per a l'ampliació de la subestació citada en el punt primer de la present resolució, firmat per tècnic competent i visat pel col·legi oficial corresponent amb data 12 de març de 2010.  
La present resolució queda sotmesa a les condicions següents:  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
2. La instal·lació que cal executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions s'hauran de realitzar segons el projecte presentat. En el cas que siga necessari introduir modificacions respecte de la documentació presentada, el titular de la present autorització haurà de sol·licitar a esta Direcció General l'autorització corresponent.  
4. El termini d'execució de l'obra serà de sis mesos, comptadors des de l'endemà del dia que s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a l'acabament del termini citat, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
5. El titular informarà de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons establix la normativa vigent per als projectes d'instal·lacions elèctriques i igualment respecte de l'autorització administrativa i el projecte d'execució aprovat.  
6. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa comporta la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció a   
\* \* \* \* \*  
  
les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haguera pogut realitzar.  
La relació de béns i drets afectats pel projecte aprovat de la modificació de la subestació transformadora ST l'Eliana és la següent:  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 27 de desembre de 2010.- El director general d'Energia: Antonio Cejalvo Lapeña.